Document ID: /roh_data/filtered/fineweb-2-filterrobots_roh.jsonl.gz/23722

Potenzial da las novas partidas en il center è limità
- Mesemna, 9.10.2013, 12:50
Las grondas partidas burgaisas tradiziunalas sco la PCD e la PLD restan sut squitsch – surtut en lur regiuns da tschep. Quai mussa ina analisa da las 13 elecziuns chantunalas ch'i ha dà dapi las elecziuns federalas da l'atun 2011.
Entant ch'ils electurs malcuntents en Svizra tudestga van oz tar las novas partidas en il center sco ils Verdliberals e la PBD, prefereschan ils electurs malcuntents en Svizra franzosa ed en il Tessin las partidas da la dretga che cumbattan cunter l'immigraziun: la PPS, la Lega dei Ticinesi ed il Mouvement Citoyen Genevois. L'analisa dal politolog Daniel Bochsler mussa dentant era ch'il potenzial da las novas partidas en il center è limità e che gist ils Verdliberals pudessan restar en lur nischa e betg daventar in fenomen pli grond. (rtr/gc)